**MØTEREFERAT**

**Brukerutvalget ved NAV Narvik**

**Møtedato: Tirsdag 06.06.23 kl 12.45.00- 15.00**

**Møtested: Fjellheisrestauranten, Narvikfjellet. Oppmøte ved gondolen**

**Til stede:** **Medlemmer:** Hege Johannessen**,** Ruth Pedersen, Nils Ragnar Jensen, Marlene Føre Frantzen, Jonas Holmstad, Barbro Holmstad og Rudi Olsen

**Koordinator:** Karen Nyborg

**Frafall:** Ingen

**Saksliste:**

**BU - 09/23 Godkjenning av innkalling og saksliste**

**Vedtak:** Brukerutvalget godkjente innkalling og saksliste.

 Antall stemmer: 7

**BU - 10/23 Godkjenning av referat fra Brukerutvalgets møte 28.02.23**

**Vedtak:** Brukerutvalget godkjente referatet.

 Antall stemmer: 7

**BU - 11/23 Orienteringssak: Informasjon om egen organisasjon**

Hege var ikke tilstede på møtet 28.02.23 og presenterer derfor sin organisasjon, Norges ME- forening Nordland i dette møtet.

Foreningen ble stiftet 21.11.87, har ca 6000 medlemmer over hele landet og egen nettside. Foreningen er medlem av FFO, og Hege representerer derfor både Norges ME- forening Nordland og FFO.

Organisasjonen drives i hovedsak av frivillige og kjemper for ME- saken, arbeider med informasjonsarbeid, for bedre forskning, bedre opplæring av helsepersonell mm.

Organisasjonen har et biomedisinsk standpunkt og arbeider for forskning ut fra dette ståstedet.

ME ble godkjent som diagnose i 1995.

Organisasjonen har utviklet kurs i tilpasset undervisning.

**BU – 12/23 Orienteringssak: Informasjon om ny virksomhetsstrategi for NAV¨**

Rudi presenterer ny virksomhetsstrategi for NAV, og viser frem video laget av NAV som beskriver dette.

Innspill fra medlemmer i Brukerutvalget:

-Kan man gjøre det enklere for de uføretrygdede å komme tilbake til arbeid? Er det mulig å endre noe på reglene?

-Innspill fra møtet 28.02.23 om Mulighetsmesse for de uføretrygdede tas opp igjen. Kan dette gjennomføres evt i samarbeid med Hjelpemiddelsentralen? Når man skal gi informasjon om messen er det viktig å treffe målgruppen slik at de kommer på messen. Bruk sosiale medier, brukerorganisasjoner, kommunale råd mm i prosessen.

-Vedrørende digitalisering: det vil alltid være enkelte man ikke når frem til pga de ikke behersker digitale løsninger. Hvordan kan man sikre seg at de også får den informasjonen og hjelpen de har behov for?

**BU - 13/23 Orienteringssak: Hege går av som leder for Brukerutvalget**

Brukerutvalget tar saken til orientering.

**BU - 14/23 Innspill til valg av ny leder for Brukerutvalget**

Sak 14/23 og sak 15/23 hører sammen.

 Ny leder i Brukerutvalget bestemmes i august når vi vet hvem som er medlemmer av Brukerutvalget fremover.

**BU - 15/23 Innspill vedrørende Brukerutvalgets medlemmer**

Alle medlemmer i Brukerutvalget er i utgangspunktet på valg høsten`23. I forkant av neste møte i august`23 skal hver og en tenke gjennom om det er noen roller som ønskes eller savnes i Brukerutvalget.

 -NAV- leder Rudi ønsker at Brukerutvalget skal gi innspill til hvordan NAV Narvik kan drives.

-Innspill fra medlem i Brukerutvalget om muligheten for at brukere kan bidra fordi de har opplevd NAV via erfaringer som Brukerutvalget kan dra nytte av.

 -Forslag om en navngitt kandidat som nytt medlem i Brukerutvalget.

**BU - 16/23 Orienteringssak: Melde fravær og vara ved fravær**

Pga møtetiden var over ble det ikke tid til denne saken. Utsettes til neste møte.

**BU - 17/23 Eventuelt**

Pga møtetiden var over ble det ikke tid til denne saken. Ingen saker ble meldt inn underveis i møtet.

*Dette dokumentet er godkjent elektronisk og har derfor ingen signatur*

Marlene Frantzen : 95 25 84 79 – marlene.frantzen@choice.no

Nils Ragnar Jensen : 90 03 68 14 – nrj@narvikguten.no

Ruth Pedersen : 91 30 31 55 – ruthpede53@gmail.com

Hege Johannessen : 95 74 65 38 – hege.johannessen@yahoo.com

Jonas Holmstad : 47 70 06 77 - jonasholmstad14@gmail.com

Barbro Holmstad : 99 56 32 58 – batholms@online.no

Rudi Olsen : 92 63 68 39 – rudi.andre.olsen@nav.no

Karen Nyborg : 41 26 72 17 – karen.nyborg@nav.no